CELEX: 32021B0789
Language: el
Date: 2021-03-31 00:00:00
Title: Απόφαση (ΕΕ) 2021/789 του Ενιαίου Συμβουλίου Εξυγίανσης της 31ης Μαρτίου 2021 σχετικά με την απαλλαγή από την ευθύνη για την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης (“SRB”) για το οικονομικό έτος 2019 (SRB/PS/2021/03)

17.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/15
            
         
      ΑΠΟΦΑΣΗ (ΕΕ) 2021/789 ΤΟΥ ΕΝΙΑΙΟΥ ΣΥΜΒΟΥΛΙΟΥ ΕΞΥΓΙΑΝΣΗΣ
      της 31ης Μαρτίου 2021
      σχετικά με την απαλλαγή από την ευθύνη για την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης (“SRB”) για το οικονομικό έτος 2019 (SRB/PS/2021/03)
      ΤΟ ΕΝΙΑΙΟ ΣΥΜΒΟΥΛΙΟ ΕΞΥΓΙΑΝΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1), και ιδίως το άρθρο 50 παράγραφος 1 στοιχείο β και το άρθρο 63 παράγραφος 8 του κανονισμού για τον Ενιαίο Μηχανισμό Εξυγίανσης,
      Έχοντας υπόψη τα άρθρα 97, 98 και 99 του δημοσιονομικού κανονισμού του SRB της 17ης Ιανουαρίου 2020,
      Έχοντας υπόψη τους οριστικούς ετήσιους λογαριασμούς του SRB για το οικονομικό έτος 2019 όπως εγκρίθηκαν στις 24 Ιουνίου 2020 («οριστικοί ετήσιοι λογαριασμοί για το έτος 2019»),
      Έχοντας υπόψη την ετήσια έκθεση του SRB για το οικονομικό έτος 2019, όπως εγκρίθηκε στις 20 Μαΐου 2020 μέσω γραπτής διαδικασίας («ετήσια έκθεση για το έτος 2019»),
      Έχοντας υπόψη την έκθεση του Ευρωπαϊκού Ελεγκτικού Συνεδρίου σχετικά με τους ετήσιους λογαριασμούς του Ενιαίου Συμβουλίου Εξυγίανσης (ΕΣΕ) για το οικονομικό έτος 2019, συνοδευόμενη από τις απαντήσεις του SRB («ετήσια έκθεση του Ελεγκτικού Συνεδρίου για το 2019»),
      Έχοντας υπόψη την έκθεση σχετικά με τους οριστικούς ετήσιους λογαριασμούς για το έτος 2019, συμπεριλαμβανομένων των ελεγκτικών γνωμών, της 15ης Ιουνίου 2020, που συνέταξε η εταιρεία Mazars Réviseurs d’Enterprises («έκθεση ελέγχου της Mazars 2019),
      Έχοντας υπόψη την έκθεση του Ευρωπαϊκού Ελεγκτικού Συνεδρίου (σύμφωνα με το άρθρο 92 παράγραφος 4 του κανονισμού (ΕΕ) αριθ. 806/2014) σχετικά με τις ενδεχόμενες υποχρεώσεις που απορρέουν από την άσκηση των καθηκόντων του Ενιαίου Συμβουλίου Εξυγίανσης, του Συμβουλίου ή της Επιτροπής δυνάμει του κανονισμού για τον Ενιαίο Μηχανισμό Εξυγίανσης για το οικονομικό έτος 2019 («Έκθεση του Ελεγκτικού Συνεδρίου σχετικά με τις ενδεχόμενες υποχρεώσεις για το έτος 2019»),
      Έχοντας υπόψη την ετήσια έκθεση εσωτερικού ελέγχου για το 2019, της 19ης Δεκεμβρίου 2019, η οποία υποβλήθηκε και ελήφθη υπόψη από το Ενιαίο Συμβούλιο Εξυγίανσης στη σύνοδο ολομέλειάς του, της 29ης Ιανουαρίου 2020, («ετήσια έκθεση εσωτερικού ελέγχου για το έτος 2019»),
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      
                  1.
               
               
                  Απαλλάσσει τον πρόεδρο του SRB από την ευθύνη για την εκτέλεση του προϋπολογισμού του SRB για το οικονομικό έτος 2019·
               
            
                  2.
               
               
                  Εγκρίνει το κλείσιμο των λογαριασμών του SRB για το οικονομικό έτος 2019·
               
            
                  3.
               
               
                  Εκθέτει τις παρατηρήσεις του στην πρόταση που ακολουθεί·
               
            
                  4.
               
               
                  Αναθέτει στον πρόεδρο του Ενιαίου Συμβουλίου Εξυγίανσης να διαβιβάσει την παρούσα απόφαση στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L) και στον δικτυακό τόπο του SRB.
               
            
         
            
               Για το Ενιαίο Συμβούλιο Εξυγίανσης,
            
            Δρ Thorsten PÖTZSCH
            
               Μέλος της συνόδου ολομέλειας
            
         
      
      
         (1)  ΕΕ L 225 της 30.7.2014, σ. 1.